Riječ predsjednika Hrvatske komore socijalnih radnika

Poštovani/e članice i članovi Komore, pokrećemo naš newsletter, jer je to je dan od najučinkovitijih alata za internu komunikaciju cjelokupnog našeg članstva i najbolji način za redovito informiranje svih članica i članova.
U svakom izdanju newslettera možete očekivati intervju s jednom istaknutom osobom iz svijeta socijalnog rada ili osobom koja ima utjecaja na našu profesiju, zatim predstavljanje članova tijela i stručnih sekcija Komore, pozitivne priče s terena, promociju znanstvenih i stručnih radova socijalnih radnika te najave stručnih skupova.
Osjećam potrebu odmah na početku istaknuti da je ovaj naš newsletter glasilo svih članova Komore, a da bi to tako bilo i u praksi nužno je da se što veći broj nas aktivno uključi i da svoj doprinos daljnjem razvoju ovog alata. Načina za aktivni doprinos je bezbroj, od prijedloga, pohvala i argumentiranih kritika, preko slanja informacija s terena do stvaranja stručnog sadržaja kojeg ćemo dijeliti jedni s drugima.
Naš tim okupljen u Povjerenstvu za medije čine Martina Podobnik, Janja Mešinović, Marion Trcol i Tamara Strmac što znači da smo ekipirani i motivirani podići internu komunikaciju među nama na višu razinu. A to nam je nasušno potrebno, jer izazovi u našoj struci su brojni, a uspješno izaći na kraj s njima možemo samo ako smo angažirani i jedinstveni. 
Veselim se zajedničkom angažmanu!

